Троил
Троил (; ) в древногръцката митология е син на Хекуба, царицата на Троя. Според едни версии е син на Приам, а според друга на Аполон.

Убит е в троянската равнина от Ахил. Според най-разпространения вариант на мита, това се е случило в самото начало на войната, когато Троя не била обсадена и Троил излязъл извън стените на града да напои коня си. Там го видял Ахил, настигнал го и го убил. Според друга версия убийството станало през последната година на войната, непосредствено преди смъртта на Ахил. И в двата варианта обаче присъства храма на Аполон – там потърсил убежище Троил след като Ахил го подгонил. Така се и обяснява последващото участие на Аполон в смъртта на Ахил – като отмъщение за оскверняването на светилището му.

В средновековни и ренесансови прочити на Троянската война, Троил се влюбва в Кресида. Най-известната версия е разработена в пиесата на Шекспир, „Троил и Кресида“.

Литература 
 Maximilian Mayer: Troilos 2). In: Wilhelm Heinrich Roscher: Ausführliches Lexikon der griechischen und römischen Mythologie. Band 5, Leipzig 1924, Sp. 1215 – 1230 (Digitalisat).

Източници

Външни препратки 

 List of pictures of Troilus at Perseus Project
 Publicly accessible images of ambush and pursuit in the Beazley Archive 
 The Development of Attic Black-Figure by J. D. Beazley

Троянска война
Потомство на Аполон
Герои от древногръцката митология
Уилям Шекспир